                                                        Zápisnica
                    zo zasadnutia obecného zastupiteľstva v Ploskom zo dňa 30.6.2021 

Program: 1, Zahájenie

                2, voľba overovateľov a zapisovateľa
                3, kontrola uznesení
                4, odhalenie pamätnej tabule
                5, ukončenie ťažby v lese
                6, stanovisko kontrolórky k záverečnému účtu obce
                7, schválenie záverečného účtu obce

                8, schválenie Návrhu kontrolnej činnosti na 2. Polrok 2021

                9, diskusia
                10, uznesenie

                11, záver

1, zasadnutie obecného zastupiteľstva otvorila starostka obce a prítomných poslancov privítala a skonštatovala, že z počtu 3 poslancov sú prítomní traja a preto je obecné zastupiteľstvo uznášania schopné. Následne prečítala program zasadnutia. Nikto z poslancov nemal návrh na doplnenie. Hlasovanie za návrh prebehlo nasledovne: za návrh -3, proti -0, zdržal sa-0.

2, Za zapisovateľa bola navrhnutá p. Drábová, za overovateľov p. Bakoš a p. Mesiar. Hlasovanie za návrh -3, proti -0, zdržal sa -0. Návrh bol prijatý.
3.  Uznesenia sú splnené. Práce prebiehajú priebežne. Čistenie okolo cesty bolo zastavené, lebo ho vyšetruje polícia. Obec vydala neoprávnene súhlas na čistenie porastov. Prebieha vyšetrovanie.
 Oprava žľabov začne v júly. Pripravuje sa návrh a obstarávanie. Predbežná cena nákladov predstavuje sumu cca 11 000€.

 Práce, ktoré vykonal p. Daniš pri prerezávkach sú síce ukončené, no ešte stále neprevzaté, nakoľko p. Greš nebol spokojný s vykonanou prácou v tom zmysle, že p. Daniš si vyfakturoval práce aj v porastoch, ktoré vôbec nespravil. Pár krát bol vyzvaný, aby sa zúčastnil premeranie plôch, na ktorých prácu vykonal, no p. Daniš sa vyjadril, že on žiadne premeranie robiť nebude  trvá na tom, aby mu bola faktúra vyplatená v plnej výške. Pán Greš teda pristúpil k premeraniu porastov spolu s p. Mesiarom a jeden krát s p. Bakošom, bez prítomnosti p. Daniša, o čom bol p. Daniš upovedomený. Merania však prebiehali veľmi pomaly, lebo porasty sú spravené nie v celku, ale po častiach a merania sú preto obtiažne. Zatiaľ sa zmeral komplet jeden porast a už v ňom bol zistený nesúlad vo vyfakturovanej a vykonanej práci. Pán Greš sa vyjadril, že s meraním bude pokračovať neskôr, lebo v ďalších porastoch je veľa černičia a prístup je obtiažny. Znovu sme upovedomili p. Daniša, že mu zmeranú plochu vyplatíme, no on s meraním nesúhlasil a vyzval nás na meranie, na ktoré je ochotný prísť. Pán Greš sa ale vyjadril, že začne merať až v jeseň. V mesiacoch marec a apríl bol terén schodný, teraz už nie je. Teda práce p. Daniša sú stále neprevzaté a nevyplatené.  Hlasovanie prebehlo nasledovne: za návrh – 3, proti -0, zdržal sa -0.

4, Dnes o 15.00 prebehne slávnostné odhalenie pamätnej tabule p. doc. Ivanovi Herčkovi. Starostka pripravila pamätný list, perá, kľúčenky pre členov baníckeho spolku, spolu s p. Drábovou pripravili občerstvenie. Bola odvysielaná relácia v obecnom rozhlase. Počíta sa s prítomnosťou cca 18 hostí z banského spolku a rodinných príslušníkov p. Herčka. Starostka poprosila poslancov, aby ešte oslovili obyvateľov.
5, Ťažba v obecnom lese bola ukončená. Príjem za predaj dreva na pni tento rok bol 7 122,03€. O kúpu palivového dreva obyvatelia nemali záujem.
6, Starostka vyzvala poslancov, aby sa vyjadrili k odbornému stanovisku kontrolórky k Záverečnému účtu obce Ploské za rok 2020. Poslanci sa vyjadrili, že návrh je zrozumiteľný a schvaľujú ho bez pripomienok. Následne starostka dala hlasovať o predloženom stanovisku.  Poslanci hlasovali nasledovne: za návrh – 3, proti -0, zdržal sa- 0.
7, Starostka vyzvala poslancov, aby sa vyjadrili k Záverečnému účtu obce Ploské za rok 2020. Poslanci sa vyjadrili, že stanovisko hlavnej kontrolórky je jasné a nemajú pripomienky. Hlasovanie: za -3, proti -0, zdržal sa -0.
8, Kontrolórka p. Piatnicová predložila poslancom Návrh kontrolnej činnosti na 2. Polrok 2021. Poslanci návrh jednohlasne schválili. Hlasovanie: za-3, proti-0, zdržal sa-0.

9, do diskusie sa nikto neprihlásil
10. Uznesenie – hlasovanie za návrh prijatia uznesenia prebehlo nasledovne – za návrh-3, proti-0, zdržal sa -0. Uznesenie bolo jednohlasne prijaté.

11. Starostka sa poďakovala za účasť na zasadnutí a zasadnutie ukončila.

Overil: ––––––––––––––-                                                        Zapísala: Jana Drábová
           –––––––––––––––-

V Ploskom : 30.6.2021
Uznesenie č. 2 zo dňa  30.6.2021
Obecné zastupiteľstvo v Ploskom

A, Schvaľuje: 

                     1,  za overovateľov zápisnice p. Mesiara a p. Bakoša, za zapisovateľku p. Drábovú
                      2, začatie prác na reguláciu odvodňovacích kanálov a schvaľuje výdavky v sume 11 000€ z vlastných zdrojov.
                     3, odborné stanovisko HK k Záverečnému účtu obce Ploské za rok 2020 bez pripomienok

                    4, Záverečný účet obce Ploské za rok 2020 BEZ VÝHRAD v zmysle §16 zákona č. 583/2004 Z.z. o rozpočtových pravidlách územnej samosprávy.

                    5, Plán kontrolnej činnosti na 2. Polrok 2021

                    6, Uznesenie OZ č. 2/2021

B, Ukladá

                      1, OLH Ing. Grešovi čo najskôr uzavrieť prevzatie prác od p. Daniša v spolupráci s p. Mesiarom
                      2, starostke obce a p. Drábovej pripraviť dôstojný priebeh odhaľovanie tabule p. Herčkovi
C, Berie na vedomie:

                     1, plnenie uznesení z predchádzajúcej schôdze OZ zo dňa 5.3.2021
                     2, správu starostky o neoprávnenom výrube v extraviláne obce Ploské

                     3, správu o ukončení  ťažby v obecnom lese

